钦定古今图书集成/明伦汇编/氏族典/第337卷 > 刘继恩
## 钦定古今图书集成/明伦汇编/氏族典/第337卷 > 刘继恩

按《五代史东汉世家》：“承钧养子继恩，本姓薛氏，父钊
为卒，旻以女妻之，生继恩。后旻以其子承钧无子，乃命承钧养为子。承钧立，以继恩为太原尹。承钧病卧，
勤政阁召郭无为以后事付之。承钧卒，继恩立，继恩
服缞裳视事，寝处皆居勤政阁。继恩置酒，会诸大臣
宗子，饮罢卧阁中，供奉官侯霸荣挺刃入阁，闭户而”
杀之。郭无为遣人以梯登屋入，杀霸荣并其党。初，承
钧之语郭无为也，继恩怨无为不助己，及立，欲逐之
而未果，故霸荣之乱，人皆以谓无为之谋。霸荣死，口
灭而无知者。无为迎继恩弟继元而立之。